মেলায় ৩০ থেকে ৭০ শতাংশ কমিশনে প্রথমা প্রকাশনের বই বিক্রি হবে। এ বছর একুশে বইমেলায় প্রকাশিত প্রথমা প্রকাশনের সব বই পাওয়া যাবে এ মেলায়। এ ছাড়াও নতুন প্রকাশিত কিছু বই এই মেলায় পাওয়া যাবে। শিশু-কিশোরদের জন্য সদ্য প্রকাশিত রকিব হাসানের ছায়াশহর, গোয়েন্দা ‘কিশোর-মুসা-রবিন’ সিরিজের গোলকরহস্য, আনিসুল হকের কিশোর উপন্যাস বাগানবাড়ি রহস্য ও মশিউল আলমের রহস্যোপন্যাস তুমুলের আঙুলরহস্যও মেলায় পাওয়া যাবে ৩০ শতাংশ কমিশনে।